Diari Oficial de la Generalitat Valenciana


Sumari del DOGV 8441, del 11-12-2018 (2018/11629)

RESOLUCIÓ de 23 de novembre de 2018, de la Presidència del Consorci Hospital General Universitari de València (CHGUV), per la qual es resol el concurs per a la provisió de diverses direccions de servei i de secció assistencials, convocat mitjançant la Resolució de 13 d'abril de 2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8441

Data del DOGV
:   11-12-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/11638


Data del document
:   23-11-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 23 de novembre de 2018, de la Presidència del Consorci Hospital General Universitari de València (CHGUV), per la qual es resol el concurs per a la provisió de diverses direccions de servei i de secció assistencials, convocat mitjançant la Resolució de 13 d'abril de 2018. [2018/11461]  
Per la Resolució de 13 de gener de 2018, de la Presidència del Consorci Hospital General Universitari de València (CHGUV), es van aprovar les bases generals de les convocatòries per a la provisió de places de direcció subjectes a l'avaluació del seu acompliment, d'acord amb les previsions contingudes en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, la Llei 44/2003 d'ordenació de les professions sanitàries, i els estatuts refosos del CHGUV.  
En aquest marc, mitjançant la Resolució de la Presidència del CHGUV de 13 d'abril de 2018 (DOGV 8299, 21.05.2018), es van aprovar les bases específiques de la convocatòria de provisió de diverses direccions de servei i de secció de caràcter assistencial, que ara es resol.  
D'acord amb la base general 15a, l'òrgan competent dicta la seua resolució d'acord amb la proposta formulada per cadascuna de les comissions de valoració.  
De conformitat amb les atribucions establides en l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci, la Presidència del CHGUV, resol:  
  
Primer  
Declarar deserta la provisió de la plaça de cap de servei de Radiodiagnòstic (número de plaça 85558).  
  
Segon  
Nomenar amb efectes econòmics i administratius del 20 de desembre de 2018 les persones que figuren en l'annex, per a l'acompliment de les places que també s'hi indiquen.  
  
Tercer  
D'acord amb el que s'estableix en la base general 4.2 de les que regeixen la convocatòria, els nomenaments tenen caràcter temporal i es troben sotmesos a l'avaluació quadriennal del seu acompliment, a l'efecte de continuïtat, en els termes previstos en la base general 18a, i en l'apartat 5 de les bases específiques.  
A aquest efecte, les persones interessades hauran de presentar, durant el mes de gener de 2023, la documentació i el projecte memòria establits en l'esmentada base general 18a, referit al període gener 2019/desembre 2022, tots dos inclusivament. En cas de no fer-ho així, es considerarà que renuncia a participar en el procés d'avaluació i, en conseqüència, a la seua continuïtat en la plaça.  
  
Quart  
El règim jurídic i l'àmbit geogràfic funcional de l'acompliment de la plaça serà l'establit en la base general 4a.  
  
Cinqué  
La Direcció de Recursos Humans durà a terme els actes administratius pertinents per a l'eficàcia material d'aquesta resolució.  
  
  
  
Contra aquest acte, que esgota la via administrativa, pot interposar-se potestativament recurs de reposició davant d'aquest mateix òrgan, en el termini d'un mes comptat des de l'endemà de la seua publicació, o directament, recurs contenciós administratiu en el termini de dos mesos, comptats de la mateixa manera, davant del jutjat contenciós administratiu competent, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú, així com els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 23 de novembre de 2018.- La presidenta del CHGUV i consellera de Sanitat Universal i Salut Pública: Ana M.ª Barceló Chico.